Só lyk die vooruitsigte vir beurtkrag dié naweek(Argieffoto) Geen beurtkrag word tans vir die naweek verwag nie. “Ten spyte van die feit dat die stelsel steeds erg onder druk is, verwag ons nie om beurtkrag dié naweek in te stel nie,” het Eskom Vrydag in ŉ verklaring gesê. Onderbrekings weens onbeplande instandhoudingswerk staan tans op net minder as 11 000 MW, effens laer as Woensdag se 12 751 MW. “Ons maak egter tans gebruik van noodreserwes om die kragtoevoer aan te vul, ten einde aan die vraag na krag te voldoen,” sê Eskom. Eskom het Suid-Afrikaners weer gewaarsku dat dié vooruitsig kan verander en beurtkrag wel op kort kennisgewing die naweek in werking gestel kan word, indien iets binne die kragstelsel sou verander. Eskom het verbruikers aangemoedig om krag te bespaar deur: